Na temelju članka 26. stavka 4. Zakona o sustavu strateškog planiranja i upravljanja razvojem Republike Hrvatske ("Narodne novine" broj 123/17, 151/22), članka 23. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ broj 89/18) i članka 51. Statuta Općine Bol („Službeni glasnik Općine Bol“ broj 03/21), Općinska načelnica Općine Bol donosi

**O D L U K U**

**o pokretanju postupka izrade I. izmjena i dopuna Provedbenog programa Općine Bol za razdoblje 2021. - 2025. godine**

Članak 1.

Ovom Odlukom pokreće se postupak izrade I. izmjena i dopuna Provedbenog programa Općine Bol za razdoblje 2021. - 2025. godine kojima se mijenja i dopunjuje Provedbeni program Općine Bol za razdoblje 2021. – 2025., a radi usklađivanja s Planom razvoja Općine Bol za razdoblje 2021.-2027. i Proračunom Općine Bol za 2023. godinu i projekcijama za 2024. i 2025. godinu.

Članak 2.

O ovoj odluci informirat će se javnost sukladno odredbama Zakona o sustavu strateškog planiranja i upravljanja razvojem Republike Hrvatske, objavom na službenim stranicama Općine Bol.

Članak 3.

Ova odluka stupa na snagu danom donošenja, a objavit će se u Službenom glasniku općine Bol

KLASA:024-01/23-01/23

URBROJ:2181-18/23-01/01

Bol, 03. ožujka 2023. godine

 OPĆINSKA NAČELNICA:

 Katarina Marčić